A NETFLIX DOKUMENTUMFILM-SOROZATA
Egy éve tűnt el Joshua Guimond a St. John's Egyetem melletti lakásból...
A St. John's diákját öt éve látták utoljára...
Tizenöt év telt el azóta, hogy Josh Guimond eltűnt...
A St. John's hallgatója egy buliból hazafelé tűnt el.
Azóta sem látták.
Szerintem Joshnak is voltak titkai, mint mindenkinek.
De nem érdekel, hogy mit csinált Josh.
Csak hiányzik a barátunk.
2002. NOVEMBER 9.
ST. JOHN'S EGYETEM COLLEGEVILLE, MINNESOTA
Aznap este Josh egy buliban volt,
egy koleszban pókerezett a barátaival.
Josh nagyjából 23:30-kor érkezett meg a buliba.
És valamivel éjfél előtt
az embereknek feltűnt, hogy Josh nincs ott.
Páran láttak elmenni egy srácot, de nem voltak benne biztosak,
hogy Josh volt az.
Josh már nem volt ott a buliban.
Nincs rá válasz.
Egyszerűen csak eltűnt.
- A ballagásunk. - Igen.
Nagyon büszke volt a beszédére.
Emlékszem, milyen keményen dolgozott rajta.
Én is emlékszem. Igen.
Ez a paralimpián készült, ahol Katie-vel segédkeztek.
- Tényleg. El is felejtettem. - Bizony.
Katie és Josh a bálon.
- Nagyon aranyos kép. - Imádom.
Az első párunk ma este a végzős osztály főtitkára, Katie Benson,
és kísérője, a végzős osztályelnök, Josh Guimond.
Josh és én együtt nőttünk fel. Egy suliba jártunk.
Másodévben járni kezdtünk.
Josh volt a gimis szerelmem.
Nagyon jóképű volt, szőke, kék szemű.
Sportos volt, és remek volt a humorérzéke.
Sokan nem ismerték ezt az oldalát,
mert nagyon magabiztosnak és szorgalmasnak tűnt.
Jesszus! Nézd, milyen komoly fejet vág!
Mindketten morcosnak tűntök.
- Mindenki mosolyog. - Mindenki más mosolyog.
Joshsal másodévben ismerkedtünk meg,
és a gimi vége felé nagyon közeli barátok lettünk.
Utána is azok maradtunk.
Josht nevezték ki az osztály legígéretesebb diákjának
a gimis osztályunkban.
Biztos voltam benne, hogy sikeres lesz.
Josh imádott szórakozni. Társasági ember volt.
Mindig boldog volt, és okosabb, mint kellett volna.
Tizenhárom éve, a kezdetektől fogva különlegesnek számítottunk.
Mi voltunk a 2000-es évfolyam...
Josh ügyvéd akart lenni.
Már gyerekként is látni lehetett rajta,
ahogy beszélt a dolgokról.
Mindig kérdezősködött.
A társadalom talán változni fog, de a jó nevelés sosem.
Amint betöltötte volna a 35-öt,
Josh indult volna az elnökválasztáson.
Hé, Josh!
Az alapképzésünk után jogi egyetemre tervezett menni,
és aztán ügyvéd akart lenni.
Utána politikus,
és végül az elnök.
Úgy döntöttünk, hogy hasonló egyetemre megyünk.
Én a Saint Benedict Egyetemre mentem, ahová csak lányok jártak,
ő pedig a St. John's Egyetemre,
ahová csak fiúk jártak.
Két külön campusszal rendelkeznek, de a képzéseik közösek,
szóval tudtunk közös órákra járni, és együtt maradtunk.
Másodévben csatlakoztam a perszimulációs körhöz Joshsal,
aki egy évvel alattam járt a St. John'sba.
Rögtön azt éreztem, hogy Josh olyan ember, akiben bízhatok.
Nagyon intelligens volt, és könnyű volt kijönni vele.
Ahogy jobban megismertük egymást, rájöttünk, hogy sok a közös bennünk.
Amikor végzős voltam, lakótársak lettünk.
Én voltam az egyik legjobb barátja az eltűnése idején.
Az eltűnése előtti héten láttam utoljára Josht,
a Macalester Egyetemen, egy perszimuláción.
Nyert pár díjat, megdicsértem, hogy ügyes volt,
mondtam neki, hogy szeretem, aztán elköszöntem.
Ennyi volt.
2002. NOVEMBER 9.
Szombaton, 2002. november 9-én
Joshsal elmentünk villásreggelizni.
Később meghívást kaptunk Katie-től.
Megkérdezte, hogy akarunk-e náluk lógni este.
Gondoltam, este átmegyek, hogy Katie-vel és a lakótársaival lógjak.
De Josh más barátoktól is kapott meghívást,
akik aznap este pókereztek az egyik srác lakásán.
Szóval utoljára a vacsora után láttam,
nagyjából fél hét és hét körül.
A barátjával, Alexszel volt a lakásunkban.
Szóltam, hogy indulok. Mondta, hogy oké, érezzem jól magam.
Azt mondtam: „Kösz, ti is! Később találkozunk.” És ennyi volt.
Azt hiszem, nem sokkal hajnali kettő után jöttem el Katie-től.
Hazamentem, felmentem az emeletre, és láttam, hogy Josh nincs otthon.
Gondoltam, még mindig a buliban van.
Másnap reggel láttam,
hogy még mindig nincs otthon.
Ezt furcsának tartottam.
Ránéztem az üzenetküldő programomra,
ahol Josh fiókja több mint 12 órája tétlen volt.
Arra gondoltam: „Vajon hol lehet?”
Beszéltem Greggel és Alexszel, mert előző este velük volt,
de nem tudták, hol van.
Olyan délután kettő-három órakor
Nick felhívott, hogy tudom-e, hol van Josh,
mert nem ment el a perszimulációra.
Azt gondoltam, ez nem vall rá.
Tudtam, hogy baj van.
Tudtam, hogy történt vele valami, vagy valami miatt nem tudott hazamenni,
mert nem olyan volt, aki csak úgy felszívódik.
Szóval eléggé aggódtam.
November 10-én, szombat este 22:30-kor felhívott a tanulmányi igazgató,
és azt mondta, jelentenem kell a fiam eltűnését.
„A barátai tegnap este óta nem látták.”
Nagyon megijedtem és kiborultam.
Azonnal tudtam, hogy nagyon komoly a helyzet.
Az ember ilyenkor alig tud gondolkodni.
Az egyetlen gyereked eltűnt. Nem tudod, mit tegyél.
Joshua édesanyja felhívott minket, hogy bejelentse a fia eltűnését,
november 10-én, 23:42-kor.
A seriffhivatal átkutatta Joshua lakását.
De inkább azt mondanám, hogy körbenéztek.
A szoba akkor még nem volt lezárva.
Verekedés vagy bármiféle bűncselekmény jeleit keresték.
Vagy akár búcsúlevelet, vagy bármi mást, amiből kiderülhet, hogy hol van.
De egy átlagos egyetemista szobájának tűnt.
A tévé még mindig ment.
Nem láttunk semmi szokatlant, sem bűncselekményre utaló jeleket.
Megvizsgálták a személyes tárgyait, például a tárcáját.
Azokból kiderülhet, hogy tervezett-e
elmenni egy időre, például ha összecsomagolt.
Emlékszem, ott volt minden kulcsa. Kimentünk megnézni,
és az autója ugyanott volt, ahol emlékeztem, hogy leparkolta.
Szóval nem kocsival ment el.
Láttam a szobában Josh szemüvegét és kontaktlencsetartóját.
Úgy gondolom, ezt mindenképp magával vitte volna,
ha elment volna valahová új életet kezdeni, vagy ilyesmi.
Szüksége volt a kontaktlencséjére.
A tartó nyitva volt, és nem voltak benne a lencsék,
amiből arra következtettünk, hogy valahol a campuson lehet.
Nem volt okunk mást feltételezni.
A diákok a kolesz helyett gyakran máshol töltik az éjszakát.
Beszéltünk Joshua barátaival és lakótársaival,
hogy kiderítsük, hová ment, és mit csinált az eltűnése előtti este.
23:00 - JOSHUA OTTHON VAN
Josh és a barátai Josh lakásában voltak a St. Maur Kollégiumban.
Onnan mentek el a buliba, ami a Metten Court 75-ben volt,
ami öt percre volt gyalog.
Tudjuk, hogy 23:06-kor valaki Joshua kártyájával kinyitotta a lakását.
Ez szerintünk Josh volt,
aki visszament, hogy hozzon még pár sört.
Ez volt az utolsó alkalom, hogy Josh kinyitotta a lakását.
A St. John's Egyetem campusa nagyon kicsi.
Összesen 2000 diákot tud befogadni.
Az épületek nincsenek messze egymástól.
Joshua kollégiuma, a St. Maur Kollégium
a campus központi részén helyezkedik el.
A Metten Court Kollégium, ahol a buli volt,
a campus északi részén található.
A campus területén található egy tó,
amit meg kell kerülni ahhoz, hogy az egyik helyről átmenjünk a másikra.
A pókerparti, amire Joshua elment, kisebb összejövetel volt, 10-12 diákkal.
Páran tudták, hogy kicsoda Josh, de nem ismerték jól,
és volt, aki aznap este találkozott Joshsal.
Azt mondták, hogy Josh 23:30 és éjfél között érkezett meg,
ivott pár pohárral és kártyázott.
Több barátjával is beszéltem, akik ott voltak Joshsal a pókerpartin,
és ahogyan leírták Josht...
Jó kedve volt.
Nagyon jól érezte magát. Viccelődött.
Úgy viselkedett a buliban, ahogy szokott.
Páran úgy vélték, hogy részeg volt.
Mások szerint elég józan volt ahhoz,
hogy mászkáljon, beszéljen és uralkodjon magán.
Végül látták, hogy Joshua feláll az asztaltól,
de senki sem figyelte, hogy hová megy.
A pókerparti résztvevői szerint
Josh egyszerűen csak felállt, és szó nélkül távozott.
Valaki azt mondta, hogy azt hitte, a mosdóba ment ki.
A lakás bejárati ajtaja és a fürdőszoba ugyanabban az irányban volt.
Ha valaki nem figyelt, akkor nem tudhatta, merre ment.
Nem jut eszembe olyan eset, amikor korábban ezt tette volna,
hogy köszönés nélkül távozik.
A Josh, akit ismertem, szólt volna a barátainak, hogy elmegy.
A nyomozás első estéjén
odavittek egy nyomkereső kutyát, hogy kövesse Josh szagát.
A kutya egy ösvényre vezette a nyomozókat
a Metten Court és a St. Maur között.
Ott elvesztette a nyomot.
Josh eltűnésének idején
bűnügyi riporter voltam a St. Cloud Times újságnál,
Minnesotában.
Josh eltűnése után pár órával a tudomásomra jutott,
hogy a St. John's Egyetem egyik hallgatója eltűnt.
Josh eltűnése után rögtön nyomkereső kutyákat vetettek be,
és az egyik kutya szagot fogott egy hídon,
azon az úton, ami a pókerpartitól Josh otthonáig vezetett.
És találtak két szemtanút.
A nyomozás során találtunk két szemtanút, akik diákok voltak.
A St. John és a St. Ben diákjai,
tehát egy fiú és egy lány.
A szemtanúk 00:15 és 00:30 között a Metten Court felé vezető úton sétáltak.
Amikor odaértek a Stumpf-tónál lévő gyaloghídhoz,
láttak férfit, aki kapucnis pulcsit és farmert viselt,
és a leírás, amit adtak, ráillett Joshra.
Tovább sétáltak, de amikor visszanéztek...
az illető már nem volt ott.
Ez nagyjából akkor történt, amikor Josh eljött a buliból.
Így az feltehetően Josh volt.
A szemtanúk nem említették, hogy láttak volna bárki vagy bármi mást.
Se másik embert, se autót nem láttak, semmit, amiből kiderült volna, mi történt.
Egyszerűen felszívódott.
Nincs semmi nyom, ami bárhová vezethetne minket.
Az egyik percben ott volt,
Josh eltűnt. A barátai nem tudták, hol van.
Senki sem látta.
Szóval nagyon aggódtam, mert ez nem vallott rá,
Josh nem ilyen volt.
2002 . NOVEMBER 11. JOSHUA 36 ÓRÁJA ELTŰNT
Több hatóság is részt vett a keresésben.
A Stearns megyei seriffhivatal vezette a nyomozást.
Végül a Nemzeti Gárdát is bevonták,
hogy segítsenek a keresésben, ugyanis maga a campus,
ahová a diákok jártak, viszonylag kicsi volt,
de a St. John's Egyetem tulajdonában lévő terület hatalmas volt.
A St. John's egy több száz hektáron elterülő magánegyetem,
Stearns megye vidéki térségében.
Nagy területet kellett átkutatni, tele mocsarakkal, tavakkal,
erdőkkel, dombokkal és sűrű növényzettel.
2002. NOVEMBER 12. JOSHUA 3 NAPJA ELTŰNT
Kedden lovakat is hoztak,
és átkutatták a campust és a szurdokot.
Aztán a harmadik napon, szerdán,
minket is bevontak a keresésbe, és csoportokra bontottak minket.
- Visszamenjünk ide? - Mi?
A gyaloghídhoz megyünk.
Én is részt vettem a keresésben a campuson.
Több százan voltak ott.
A legnagyobb keresés volt, amit valaha láttam.
Valószínűleg a megye történetében is.
Halálra voltam rémülve,
mert a barátunkat kerestük,
és mindent átfésültünk, hátha találunk valamit,
de nem láttunk semmit.
Tudni akartam, mi történt vele. Azt akartam, hogy előkerüljön.
De nem én akartam megtalálni.
Joshua Guimond továbbra sem került elő...
Viszonylag korán bevonták az FBI-t a nyomozásba.
Minnesota és Wisconsin hatóságai egy rejtéllyel állnak szemben.
Josh eltűnésének idején
több egyetemista korú fiatal is eltűnt.
Nagyjából egyidősek voltak, és éjjel tűntek el.
Vajon kapcsolódnak a rejtélyes esetek?
Volt egy elmélet,
miszerint egy sorozatgyilkos a Mississippi folyó mentén
elrabolta és megölte őket.
Chris Jenkins egy halloweeni buli után tűnt el
ebből a minneapolisi bárból.
Hat nappal később Michael Noll, egy 22 éves egyetemista,
a születésnapi bulija után tűnt el a wisconsini Eau Claire-ben.
VALAKI TUD VALAMIT.
Mind fiatal srácok voltak.
Olyanok, mint Josh. Sikeresek, elhívatottak, ambiciózusak...
...mind Minneapolis 160 km-es körzetében.
De két másik fontos tényező is összeköti az eseteket.
Az alkohol és a víz.
Michael Noll és Chris Jenkins esete szinte egy időben történt Josh eltűnésével,
így Josh ügye zűrzavarosabbá vált, ami nem lett volna így,
ha nem történt volna annyi más dolog.
Ha egymástól független eseteket összekapcsolunk, az árthat a nyomozásnak.
A helyi hatóságok és az FBI is azt mondja,
bár nem zárják ki, hogy az esetek kapcsolódnak egymáshoz,
bizonyítékuk nincs rá.
Közük van egymáshoz?
Jelenleg csak annyit tudunk biztosan,
hogy sehol sem találják a fiatalokat.
Kezdetben egy K9-es rendőrkutyát is bevontunk Josh keresésébe,
és a kutya a tóhoz vezetett minket, a híd mentén.
Arra gondoltunk: „Vajon beleesett a tóba?”
„Elmerült a vízben?”
„Részeg volt és megbotlott?” Arra gondoltunk, talán a vízben van.
Átkutatták a tavat a holttest után, búvárokat küldtek a víz alá,
hangradaros hajókat vetettek be...
Az, hogy átkutatták a tó fenekét,
a legszürreálisabb és legrosszabb emlékem az eset kapcsán.
A legjobb barátomat kerestem,
aki lehetséges, hogy a tó fenekén volt.
Alig tudtam elhinni, mennyire súlyos a helyzet,
és megviselt.
De ahogy beköszöntött a tél,
mivel a víz nagyon hideg volt,
néhány esetben még be is fagyott,
úgy vélték, ha Josh a tóban van,
talán csak akkor fog a holtteste a felszínre jönni, ha a tó felmelegszik.
Ezért felfüggesztettük a keresést a tóban, és úgy döntöttünk, megvárjuk a tavaszt.
Nagyon frusztráló volt, amikor beköszöntött a tél,
mert véget ért a keresés a campuson.
Úgy éreztem, ennyi volt, és már mindenhol kerestük.
Tehetetlennek éreztem magam.
SAINT MAUR KOLLÉGIUM
Az egyetem megkérdezte tőlem,
mit szólnék, ha valaki beköltözne Josh szobájába.
Nemet mondtam. Nem akartam.
Szörnyű ötletnek tartottam.
A csukott ajtaját is nehéz volt látnom mindennap, mert azt jelképezte,
hogy az Josh szobája volt, de most már üres.
Nem tudom, hogy végeztem el azt a félévet.
Hihetetlenül nehéz volt.
Abban a félévben volt egy közös óránk,
amire többé nem jártam be.
Éjfélkor látták utoljára, amikor eljött a buliból.
Mindenhol keresték, de teljesen nyoma veszett.
A családja kéri a rendőrséget, hogy tegyenek többet.
Josh itt van valahol.
Nem találtunk holttestet, szóval nem biztos, hogy halott.
Brian nem volt elégedett azzal, ahogyan a nyomozást végeztük,
amennyi időbe telt, amennyi figyelmet szenteltünk neki.
Tudni akarta, mi történt a fiával.
A család odavitt egy nyomkereső kutyát, hogy segítsen a keresésben.
Másodjára vagy harmadjára megy oda?
Nem ritka, hogy a nyomkereső kutyát
jóval egy személy eltűnése után is szagot fognak.
Hetekkel vagy hónapokkal később.
A kutya a Metten Court Kollégiumtól a Stumpf-tóhoz vezette őket...
aztán Josh lakásához a St. Maur Kollégiumban...
és végül a St. John's kolostorhoz.
A St. John's Egyetem egy eléggé egyedi intézmény.
Vallásos egyetem.
Van a campuson egy kolostor, és néhány szerzetes tanít az egyetemen.
Amikor Josh eltűnt,
rengeteget lehetett hallani a hírekben arról,
hogy mik történnek a St. John's kolostorában.
Szexuális zaklatással vádolják a szerzeteseket a St. John's kolostorban.
A Stearns megyei bíróságon két pert is indítottak,
a vád a diákok zaklatása, 40 évvel ezelőtt.
Egy újabb áldozat állítja,
hogy egy szerzetes molesztálta az egyetemen.
Ez már a negyedik szerzetes a St. John's kolostorban, akit beperelnek.
Mielőtt Josh eltűnt, beszélgettünk a zaklatási botrányról a kolostorban,
ami nagyon dühítette Josht.
Fel volt háborodva, hogy ez történt, és eltussolták.
Brian elmondta, hogy szerinte Joshua kutatni kezdett
a szexuális visszaélések ügyében, és egy tanulmányt akart írni róla.
Megnéztük a számítógépét.
Láttunk rajta más tanulmányokat, de erről nem találtunk semmit.
0 FÁJL FELEL MEG A KERESÉSNEK
Amikor a nyomravezető kutya a kolostornál szagot fogott...
Itt érez valamit.
...és olyan részeken szaglászott,
ahová általában nem engedik be az embereket,
a St. John's felhívott minket, hogy tegyünk valamit.
Látod, hova akar menni?
Brian Guimond a kolostorban akarta folytatni a keresést,
de nem engedték be.
Később kaptunk egy hívást,
és engedélyt kaptunk, hogy átkutassuk a kolostort a kutyával.
Most vissza akar menni oda, fel a kolostorhoz.
A kutya szagot fogott a kolostor épültében,
a hátsó részén, de nem találtak bizonyítékot arra, hogy Josh ott járt.
A nyomkereső kutyákat
sok mindenre ki lehet képezni, régi szagokat is tudnak követni,
emberi maradványokat is képesek megtalálni, de nem mindig megbízhatóak.
Szkeptikusak voltunk a kutyacsapat képességeit illetően.
Nagyjából egy tucat pedofil pap él a campus kolostorában,
nem messze innen.
Egyelőre nem találtak kapcsolatot köztük és Guimond eltűnése között.
Szerintem ha olyan valaki tett valamit Joshuával,
aki bármilyen módon kapcsolatban áll a campusszal,
sosem fogjuk megtalálni őt.
A holttestét sem. Soha. Mert túlságosan titkolóznak.
A ragyogó esti fényben...
Nem tudom, látom-e még őt valaha,
vagy hogy kiderül-e, hogy mi történt.
...a család továbbra is reménykedik, és imádkozik az eltűnt fiúért.
A többieket, akik vele egy időben tűntek el, közben megtalálták.
A michigani diák, Chris Jenkins holttestét 2003 februárjában találták meg.
A wisconsini diák, Michael Noll holttestét egy hónapra rá.
Chris Jenkins és Michael Noll holttestét is vízben találták meg,
közel az eltűnésük helyszínéhez.
Megállapítottuk, hogy a másik két hallgató halála
nincs összefüggésben Josh eltűnésével.
Miután a többi diákot megtalálták,
még nyugtalanítóbb lett, hogy Josh továbbra sem került elő.
HOL VAN JOSH?
Mivel mindkét diák holttestét valamilyen vízben találták meg,
arra számítottunk, Josh is ott lesz.
Amikor beköszöntött a tavasz,
azt feltételeztük, hogy ha Josh az egyik tóban van,
amikor felmelegszik a víz,
a gázok a felszínre hozzák majd a holttestet.
Emlékszem, amikor kikérdeztem Katie-t,
azt mondta, nem szereti látni a befagyott tavat,
mert ha Josh ott van, a jég csapdába ejti.
De az olvadást sem szereti,
mert akkor talán a felszínre úszik Josh teste,
és azt sem akarja.
Nagyon stresszes volt azon agyalni mindennap,
hogy vajon ma fog-e megtörténni.
Tavasszal a seriffhivatal azonnal elkezdte átkutatni a vizeket
és a környező területeket,
és több különböző tóban is bevetették a búvárokat.
Emlékszem, Brian is átkutatta a tavakat.
Egy kajakban evezett.
És csak az járt a fejemben,
hogy mi lesz, ha a holttest a kajak mellett úszik a felszínre?
Mit tenne ilyenkor egy apa?
Ha az elméletük igaz lett volna, ott kellett volna lennie a vízben.
Ott kellett volna lennie, amikor odamentünk, és kész. Vége.
De ez nem így volt.
Amikor a seriffhivatal végzett a kereséssel,
megállapították, hogy Joshua nincs a vízben.
Amikor a holtteste nem bukkant fel a tavon...
rengeteg elmélet született, hogy mi történhetett.
Én azt tartom a legvalószínűbbnek,
hogy valaki, aki ismerte Josht és közel állt hozzá,
tett vele valamit.
Talán egy barát vagy egy lakótárs.
A nyomozás során Josh egyik lakótársa elmondta,
hogy aznap este hallotta, ahogy Nick és Josh veszekszenek,
mielőtt Josh eltűnt.
És a vita tárgya Katie volt.
Nagyjából négy és fél évig jártam Joshsal,
de az egyetem harmadik évében
Josh és én úgy döntöttünk, hogy szakítunk egymással.
Pár hónappal azelőtt szakítottunk, hogy Josh eltűnt.
Josh eltűnése után az emberek elkezdtek arról pletykálni,
hogy vajon Nick és Katie járnak-e,
hogy valaha volt-e köztük valami,
hogy vajon ez indíték volt-e arra, hogy valaki ártson Joshnak.
Vagy Josh esetleg dühös volt, hogy összejöttek,
miután szakítottak Katie-vel?
Szerintem Nick és én valamennyire tényleg vonzódtunk egymáshoz.
Fontolgattuk, hogy randizzunk.
Közel álltunk egymáshoz, és felmerült,
hogy esetleg szeretnénk-e többet a barátságnál,
de nem mondanám, hogy romantikus kapcsolatban álltunk.
Egyszer vagy kétszer csókolóztunk, aztán úgy döntöttünk,
hogy inkább nem szeretnénk folytatni.
Katie és Nick mindketten említették a vallomásukban,
hogy beszéltek arról, hogy Nick járni szeretne Katie-vel.
Nick felkeltette a figyelmünket a nyomozás során,
mert az, amit a hollétéről mondott azon az estén,
nem egyezett azzal, amit Katie eredetileg mondott.
Nick azt mondta, hajnali fél háromkor jött el Katie-től.
A kártyaolvasó szerint 2:42-kor ment be a kollégiumi lakásába
november 10-e reggelén.
Katie a vallomásában azt mondta, Nick 1:00-1:30 körül ment el.
Ez több mint egy óra kieső időt jelent,
pedig az autóút a campusok között csak hét-tíz perc,
főleg olyan későn.
Nick akkori vallomása nem egyezett Katie vallomásával.
Hazugságvizsgálatra kértük Nicket.
Először azt mondta, fontolóra veszi,
de amikor beütemeztük a vizsgálatot, visszalépett.
Azt mondtam: „Nem teszem meg, mert senkinek sem használna.”
„Nem megbízhatóak, nem akarok téves eredményeket.”
A bíróságok nem véletlenül nem fogadják el őket.
Szerintem nem feltétlenül szokatlan vagy nagyon furcsa,
ha valaki egy ilyen helyzetben nem hajlandó rá.
Figyelembe kell vennünk,
hogy meggondolta magát, és utólag mondta le.
Sosem mondták ki, hogy gyanúsított lennék.
Semmi közöm nem volt Josh eltűnéséhez,
és arra gondoltam, nem jó irányba haladnak,
mert biztosan mondhatom, hogy ez az irány téves.
Sosem hittem ebben az elméletben.
Arra gondoltam, ha Nick után szaglásznak,
és őt tartják az elsődleges gyanúsítottnak,
és más után nyomoznak, akkor sosem fogjuk megtalálni Josht.
Először arra gondoltam, hogy talán baleset volt.
És valaki, akinek része volt benne, eltüntette a nyomokat,
hogy elkerülje az esetleges következményeket.
Rögtön arra gondoltam, hogy a többiek a buliban,
akik közvetlenül az eltűnése előtt látták...
Az volt a megérzésem,
hogy talán nem a teljes igazságot mondták el.
Vagy talán történt valami, ami rossz fényt vetne rájuk,
amit szégyellenek, és nem akarják, hogy bárki megtudja,
szóval senkinek sem fogják elmondani.
Ez a gondolat nem hagyott nyugodni.
Mind ambiciózus diákok voltak.
Előttük állt az egész életük.
Ha tudnak valamit, vagy történt valami,
a jövőjük lehet a tét.
Szóval ez indíték lehet arra, hogy eltitkoljanak valamit.
De ha valami történt a buliban,
kétlem, hogy mind a 10-12 fiatal képes lenne hallgatni róla.
Szerintem azok, akik ott voltak a bulin, elhallgatnak valamit.
Azt akarják mondani, hogy Josh felállt,
szólt, hogy mosdóba megy, és sosem jött vissza?
Senki sem gondolkodott, hogy hol lehet?
Ennek semmi értelme.
Valamit nem mondtak el.
A nyomozás elején, amikor próbálták kideríteni,
hová mehetett Josh,
a nyomozók tárgyi bizonyítékokat kerestek.
A szoba első átkutatása után
a nyomozók nem hozták el a számítógépet vagy a merevlemezt
Joshua szobájából.
Akkor még nem volt okuk azt hinni,
hogy a számítógép fontos lehet,
a nyomozás kezdeti szakaszának az irányát tekintve.
Szóval Brian adta át nekünk a számítógépet, és felfedeztük,
hogy valaki egy törlőprogramot használt Joshua gépén,
több nappal az eltűnése után.
Akkoriban, 2002-ben, ez egy olyan program volt,
amit az internetről lehetett telepíteni
egy adott számítógépre, hogy bizonyos fájlokat
ideiglenesen vagy véglegesen töröljünk a gép merevlemezéről.
Ezt a törlőprogramot korábban nem használták azon a számítógépen.
Ez nyilvánvalóan gyanús volt,
és szerettünk volna jobban utánajárni.
Josh nem használt ilyen programokat a gépén.
Miután Josh eltűnt, nem zárták le a szobáját, vagy ilyesmi.
Szóval bárki ki-be járkálhatott.
Szóval Brian úgy döntött, hogy minden cuccát elhozza onnan,
két héttel azután, hogy Josh eltűnt.
Az összes srác, aki vele lakott, hozzáférhetett a számítógépéhez,
és minden más cuccához.
Vigyáztam, hogy ne csináljak semmit a számítógépén,
és ne pakoljak át semmit.
Arra gondoltam, ez fontos lehet,
és nem akartam semmit megbolygatni.
Elég különös, ha pár nappal valakinek az eltűnése után
valaki más bekapcsolja az illető gépét, és letöröl fájlokat.
De nem tudjuk, hogy ki volt, és milyen fájlokat törölt.
Úgy gondoltuk, a számítógép még fontos lehet.
Mindent együtt csináltunk. Együtt jártunk egyetemre.
Együtt kezdtünk bele egy új fejezetbe.
Azt hittem, ez ugyanígy lesz, ha lediplomáztunk.
Sok időbe telt, mire elfogadtam,
hogy Josh tényleg eltűnt.
Mindig vártam, hogy felbukkan egy órán,
egy perszimuláción, vagy csak úgy a campuson.
Hosszú időbe telt elfogadnom, hogy talán sosem tér vissza.
Ő volt a legjobb barátom, úgy éreztem, hogy egy család vagyunk.
Emlékszem, amikor 2003-ban lediplomáztunk.
És a legtöbb ember nyilván nagyon boldog volt.
Örömteli nap volt a számukra. Nekem nem.
Csak túl akartam esni rajta.
Nagyon hiányzott.
Mintha elvesztettem volna egy részemet.
Nagyon közel álltunk egymáshoz, és...
elveszettnek éreztem magam nélküle.
FOX 9 HÍREK
Öt év telt el azóta, hogy a St. John's egyik diákja eltűnt.
Senki sem tudja, mi történt Joshsal.
A családja és a barátai még remélik, hogy hazatér.
Most sokkal rosszabb.
Rosszabb, mert ma van az eltűnésének az ötödik évfordulója,
és fogalmunk sincs, hogy mi történt vele, vagy hol van.
RENDFENNTARTÓ KÖZPONT
Amikor a nyomozást végeztük, és nem volt konkrét nyom,
amin elindulhattunk volna,
mindent figyelembe vettünk.
JOSHUA GUIMOND ELTŰNT SZEMÉLY
És aztán 2008-ban
Josh számítógépét kezdtem el vizsgálni.
Többen is megvizsgálták az eredeti merevlemezt.
De 2008-ban
az új technológiák feltártak
néhány új lehetséges nyomot, amik új lehetőségeket vetettek fel.
Elvittem a merevlemezt a Bűnügyi Vizsgálati Hivatal laborjába.
Azóta a számítógép a nyomozásunk központi eleme.
Megtudtuk, hogy a törlőprogram, amit 2002-ben Joshua gépén találtunk,
csak a böngészési előzményeket, a sütiket és az ilyesmiket törli.
Nem tud egy rakás adatot törölni.
Szóval a számítógépen tárolt adatok nagy része még megvolt.
Átolvastuk az e-mailjeit, amikben hétköznapi dolgokról volt szó,
olyan dolgokról, amiket egy egyetemi hallgatótól várnánk.
De valami felkeltette a figyelmemet,
ami úgy véltem, az ügy megoldásának a kulcsa lehet.
Regisztrált a Yahoo! Personals társkereső oldalra.
Három különböző profilt találtunk, amelyeket szerintünk Josh használt.
Az egyik tartalmazta a neve egy részét és az irányítószámát.
A másik két profilon viszont nőnek adta ki magát.
Az egyik felhasználónév BujciCica2002, a másik pedig BögyösGwen volt.
Amikor később beszéltünk az érintettekkel, kiderült,
hogy férfiakkal chatelt online, miközben nőnek adta ki magát.
A számítógépe vizsgálatából arra következtetek, hogy voltak titkai,
amiket nem akart felfedni.
A számítógépén lévő dolgok alapján azt feltételezhetjük,
hogy alkalmi partnereket keresett,
vagy ismerkedni próbált az interneten, amiről nem szólt senkinek.
Talán a szexualitását próbálta felfedezni.
De a pornóvideókban, amiket nézett,
és amik a gépén voltak, heteroszexuális és homoszexuális tartalom is volt.
És azok közül, akiket kikérdeztünk, senki sem tudta vagy feltételezte,
hogy Josh meleg vagy transznemű lett volna.
Nem hiszem, hogy Josh meleg volt. Sosem volt ilyen benyomásom róla.
Tudtommal nem érdeklődött bármi ilyesmi iránt,
amíg együtt voltunk, amikor ismertem.
Sosem láttam bármi jelét annak, hogy meleg lett volna.
Szóval ez eléggé meglepne.
Ha megnézzük azt a profilt, felmerül bennünk egy kérdés.
Vajon mit tennénk, ha chatelnénk valakivel,
akinek ez a profilja, és aztán kiderülne,
hogy egy húszéves, férfi egyetemi hallgatóval beszéltünk
a St. John'sról?
Vajon mit tenne valaki, ha ez a tudomására jutna?
Az biztos, hogy kínos lenne.
Vajon az illető eljutna odáig, hogy ki akarná deríteni, ki volt az?
Akarna találkozni azzal, aki átverte? Képes lenne ártani neki?
Vajon mit akarna tenni? Ez is eszembe jutott.
Az egyik elmélet szerint Josh chatelni kezdett valakivel
egy üzenetküldős weboldalon,
és mielőtt elindult, megbeszélt vele egy találkozót,
ami megmagyarázná, miért ment el hirtelen a buliból.
Talán találkozott valakivel, akit annyira nem ismert,
és történt vele valami.
Szóval megnéztük a Life Safety feljegyzéseit abból az időszakból.
A Life Safety Services a campus biztonsági szolgálatának a neve.
Gyanús tevékenységekre vonatkozó bejelentéseket kerestünk.
Például gyanús járművek, gyanús emberek,
vagy olyanok, akiknek nem volt keresnivalójuk a campuson.
Két eset keltette fel az érdeklődésemet.
Mindkét esetben
a Life Safety Services látott egy járművet
a campus több különböző pontján, két eltérő estén 2002-ben,
Joshua eltűnése előtt.
Több olyan része is van a campusnak, ami nincs rendesen kivilágítva.
Egy kicsit távolabb, a campus szélén, ahol éjjelente nem jár senki,
és ahová az emberek alkalmi légyottokért mentek.
A járművet ezeken a félreeső részeken látták.
A biztonságiak azt írták a jelentésben,
hogy amikor leparkoltak a jármű mögött,
látták, hogy egy egyetemista korú férfi
kiszáll az anyósülésről, és elfut a semmibe a sötétben.
Az első jelentésben az állt, hogy az illető, aki elmenekült,
egy egyetemista korú férfi volt. Ennél többet nem tudtak kivenni.
De a második esetben beszélni tudtak egy másik egyetemista korú férfival,
aki a jármű anyósülésén ült.
A biztonságiak leírták,
hogy az anyóülésen lévő utast egyik esetben sem tudták azonosítani.
A jelentések részletesen leírják, milyen járműről volt szó.
Egy narancssárga Pontiac Sunfire.
Felírták a rendszámot, leírással rendelkeztek a járműről,
és egyszer megállították, és beszéltek a sofőrrel.
Azt mondta, elhozott egy diákot a campusra.
Felkerestük az illetőt, aki a jelentésekben szerepelt,
és ugyanazt a magyarázatot adta nekünk, mint korábban:
elhozott egy diákot egy másik campusról.
Meg akartuk keresni a járművet, hátha találunk benne bizonyítékot arra,
hogy Joshua kapcsolatba került az illetővel.
De sajnos ezt nem tudtuk megtenni, mert a járművet összetörték.
Szeretnénk azonosítani a diákot, akivel volt,
hogy megkérdezzük, hogyan és miért találkoztak.
Azért, hogy lássuk, van-e ennek bármi köze Joshua eltűnéséhez.
Ha az illető rendszeresen jár a campusra, tudni szeretnénk, találkozott-e Joshuával.
A seriffhivatal várja bárki jelentkezését,
aki kapcsolatban állt a férfival a narancssárga Pontiac Sunfire-ben,
vagy bárki mással, aki akkortájt bármilyen okból felbukkant a campuson.
A nyomozók átnézték a beazonosított férfiak fotóit,
amiket Josh Yahoo!-fiókjában találtak,
de egyikőjük sem volt az, aki a Pontiac Sunfire-t vezette.
Az, amit Joshua a számítógépén csinált, főként a Yahoo! Personals oldalon,
szerintem szerepet játszott az eltűnésében.
Elég valószínű,
hogy ismerkedni próbált a társkereső oldalon.
Számomra ez az elmélet tűnik a legvalószínűbbnek.
Amikor átnéztük a merevlemezt, rengeteg különböző képet találtunk.
Egy részük közvetlenül kapcsolódott a Yahoo! Personals-fiókjához.
A lakosság segítségével szeretnénk azonosítani ezeket az illetőket,
hogy beszélhessünk velük,
és kiderítsük, kapcsolatban álltak-e, találkoztak-e Joshuával,
és miért volt a képük Joshua merevlemezén.
Kiraktam Joshua fotóját a falra,
hogy mindenki lássa, aki bejön,
mert még mindig megoldatlan az ügy.
És mindennap emlékeztetnünk kell magunkat erre,
nehogy elfeledjük.
Nekem fontos ez az ügy.
A csalódottság, amit érzek...
Hosszú és nehéz út áll előttünk.
De szerencsére felkészítettek rá minket,
így bátran megünnepelhetjük az utolsó fejezet lezárását
életünk első kötetében.
A legvadabb álmaimban sem hittem, hogy 20 évvel később
még mindig nem fogjuk tudni, mi történt vele.
Josh most lenne 39 éves,
és szerintem ügyvéd, vagy akár már szenátor lenne.
Egy elit jogi egyetemre akart menni, talán a Yale-re,
aztán a szülővárosában akart ügyvédi irodát nyitni.
Josh mostanra az Egyesült Államok elnöke lenne, ha nem tűnt volna el.
Vagy legalábbis azon az úton járna.
Mindig azt mondtam Joshnak:
„Ha felnősz, és nagy, komoly politikus leszel,
ne feledd, hogy beköltözöm a villád nyugati szárnyába,
és építened kell az apádnak egy kunyhót az erdőben, északon.”
Azt felelte: „Érted megteszem, anya.”
Szerintem Joshnak voltak titkai.
Talán azok okozták a halálát. Nem tudom.
Remélem, hogy aki ismeri a titkait, jelentkezni fog.
És felfedi őket.
Ő a fiunk.
Tudni akarjuk, mi történt vele. Szeretjük.
Ezen semmi sem változtat. Ő a fiam.
HA INFORMÁCIÓVAL RENDELKEZIK JOSHUA GUIMOND ELTŰNÉSE KAPCSÁN,
HÍVJA STEARNS MEGYE SERIFFHIVATALÁT: 320-259-3700,
VAGY LÁTOGASSON EL AZ UNSOLVED.COM OLDALRA.
A KÖVETKEZŐ RÉSZEK TARTALMÁBÓL
Emlékszem, hogy anyám egy fura fickóról és egy nőről álmodott.
Egy pincét láttam,
és fura, szadista dolgokat műveltek azzal a lánnyal.
Szerintem a szelleme megpróbált kapcsolatba lépni valakivel.
Azt akarja, hogy megtalálják.
Hogy került olyan messzire a csónak? Mi történt aznap?
Egyértelműen nem a hajóban ölték meg. Semmilyen bizonyíték nem utal erre.
Ez nem öngyilkosság volt, hanem gyilkosság.
Az egész helyet kiürítették. Eltűntek a házból.
Üres volt. A gyerekrablásnak nincs forgatókönyve.
A feliratot fordította: Kiss Hajnalka